– Дзейнічалі аўтаномна, таму што не было інтэрнэту, каналы сувязі былі фактычна блакаваныя. Напрыклад, тыя ж дэпутаты з апазіцыі БНФ праз факс з атачэння Ельцына атрымлівалі нейкую інфармацыю з Масквы. Гэта быў ці не адзіны канал. А мы ў сваю чаргу чыталі ўжо гэтыя факсы. Рэч у тым, што ў Маскве путчысты пачалі глушыць дэмакратычную прэсу, фактычна яны наехалі на ўсе асноўныя рэдакцыі. Але, калі маладая журналістка Малкіна задала пад час прэс-канферэнцыі ГКЧП смелае пытанне, мы зразумелі, што там не ўсе прыдушаны.